རྒྱ་གར་དུ་རིགས་རྒྱུད་ཆེན་པོ་བཞི་ཡོད་པ་ལས་དནྜི་བྲམ་ཟེའི་རིགས་ཡིན་པར་འདོད་པ་འདི་ལ་རྩོད་པ་མེད།སློབ་དཔོན་དནྜི་དང༌།དཔའ་བོ་སྦྱིན་དང༌།ཡིད་ཀྱི་ཤིང་རྟ་དང༌།བྷཱར་པི་དང༌།སྙིང་ཐིག་བདག་པོ་སོགས་རྒྱུད་པ་གཅིག་པས།རུས་རྒྱུད་ཀྱི་གོ་རིམ་གོང་ལྟར་གོ་བ་ལོངས།འོན་ཀྱང་བྷཱར་པི་ལ་སྲས་གསུམ་ཡོད་པ་དེ་ལ་ང་ཚོས་གོ་ནོར་བརྒྱབ་ནས་དེ་ཆུང་མ་གསུམ་ཡོད་པར་བསྒྱུར་པ་འདི་ནོར་བ་རེད།གཞན།དནྜིའི་ཡབ་དཔའ་བོ་སྦྱིན་ལ་སྤུན་བཞི་ཡོད་པ་དང་ཁོང་གི་ཡབ་ཡིད་ཀྱི་ཤིང་རྟ་ལ་སྤུན་གསུམ་ཡོད་མོད།དནྜི་རང་ལ་སྐུ་སྤུན་ཅི་ཡོད་ཀྱི་ལོ་རྒྱུས་དེ་ཁོ་བོས་མ་མཐོང་བས་མེད་པར་མི་འདོད་དོ།།